Diari Oficial de la Generalitat Valenciana


Sumari del DOGV 9693, del 28-09-2023 (2023/9542)

RESOLUCIÓ d'1 de setembre de 2023, del Servei Territorial d'Indústria, Energia i Mines d'Alacant, per la qual s'atorga a Promonrg Solar Fotovoltaica 4, SL, l'autorització d'implantació en sòl no urbanitzable, l'autorització administrativa prèvia, l'autorització administrativa de construcció i s'aprova el pla de desmantellament i de restauració del terreny i entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Beneixama, de potència instal·lada de 3,5 MWn i potència dels mòduls fotovoltaics de 4,423 MW, denominada ISF Beneixama. ATALFE/2022/7/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9693

Data del DOGV
:   28-09-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/9542


Data del document
:   01-09-2023

Organisme emissor


Tipus de document
:   Resolució

Correcció d'errades

 Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * empresa privada

RESOLUCIÓ d'1 de setembre de 2023, del Servei Territorial d'Indústria, Energia i Mines d'Alacant, per la qual s'atorga a Promonrg Solar Fotovoltaica 4, SL, l'autorització d'implantació en sòl no urbanitzable, l'autorització administrativa prèvia, l'autorització administrativa de construcció i s'aprova el pla de desmantellament i de restauració del terreny i entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Beneixama, de potència instal·lada de 3,5 MWn i potència dels mòduls fotovoltaics de 4,423 MW, denominada ISF Beneixama. ATALFE/2022/7/03. [2023/9542]  
  
Antecedents  
Primer. En data 25 de febrer de 2022 (GVRTE/2022/565728) Promonrg Solar Fotovoltaica 4, SL (NIF: I01915429), va presentar una sol·licitud d'autorització administrativa prèvia, una autorització administrativa de construcció, relativa a la instal·lació elèctrica les característiques de la qual s'indiquen a continuació, pel procediment integrat d'autorització de centrals fotovoltaiques que s'emplaçaran sobre sòl no urbanitzable establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (d'ara en avant, DL 14/2020):  
  
Promotor: Promonrg Solar Fotovoltaica 4, SL (CIF: H76504163)  
Nom d'instal·lació: ISF Beneixama  
Tecnologia: fotovoltaica  
Grups generadors:  
- Potència total (MWp): 4,423  
- Nre. mòduls: 8.190  
- Potència unitària (Wp): 540  
- Tipologia: monofacial  
- Sistema de subjecció i ancoratge: sistema de subjecció amb estructures fixes metàl·liques i el tipus de fixació al terreny mitjançant clavament.  
Potència nominal de l'inversor (MW) (màxima): 3,5 MW, 16 inversors de 215 kW limitats de fàbrica a 200 kW i 3 inversors de 115 kW limitats de fàbrica a 100 kW.  
Infraestructures d'evacuació:  
- Línia elèctrica subterrània d'MT 20 kV de simple circuit i conductor AI HEPRZ1 12/20 kV 3x1x150 mm², de 1.050 m de longitud entre l'estació transformadora 1 de 1.900 kVA i el centre de protecció i mesura (CPM) i 250 m de la longitud entre l'estació transformadora 2 de 1.600 kVA i el centre de protecció i mesura (CPM), més 10 m subterranis de simple circuit i conductor Al HEPRZ1 12/20 kV 3x1x150 mm², entre el CPM i el centre de seccionament (CS), més 20 m subterranis de simple circuit i conductor Al HEPRZ1 12/20 kV 3x1x240 mm², entre el centre de seccionament (CS) i la línia 5 - La Casilla de 20 kV de l'ST Beneixama (2kV), en el tram de línia comprés entre l'ST Beneixama i el suport número 201635, situats en la parcel·la 47 del polígon 3 del terme municipal de Beneixama (Alacant).  
El centre de seccionament i la derivació fins a la línia 5 - La Casilla de 20 kV de l'ST Beneixama són instal·lacions que seran cedides a l'empresa distribuïdora.  
Punt de connexió a la xarxa: en el tram de línia comprés entre l'ST Beneixama i el suport núm. 201635.  
Xarxa a la qual es connecta: xarxa de distribució. i-DE Redes Eléctricas Inteligentes, SAU.  
Ubicació:  
- Emplaçament grups generadors: parcel·les 14, 15, 16, 18, 20, 36, 37, 38, 46 i 47 del polígon 3 del terme municipal de Beneixama (Alacant)  
- Emplaçament infraestructura d'evacuació: parcel·la 47 del polígon 3 del terme municipal de Beneixama (Alacant).  
- Emplaçament infraestructura d'evacuació que seran cedides al gestor de la xarxa, i-DE Redes Eléctricas Inteligentes, SAU: parcel·la 47 i 19 del polígon 3 del terme municipal de Beneixama (Alacant).  
Centre geomètric: coordenades UTM ETRS89 (fus 30): X: 697.376 m E; Y: 4.288.323 m N  
Segons el que s'indica en l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, la potència instal·lada és de 3,5 MW.  
Aquesta sol·licitud s'acompanya de la següent documentació:  
- Projecte de la planta fotovoltaica (data 18.02.2022) juntament amb la declaració responsable de la persona projectista.  
- Projecte del centre de transformació 1 (data 18.02.2022) juntament amb la declaració responsable de la persona projectista.  
- Projecte del centre de transformació 2 (data 18.02.2022) juntament amb la declaració responsable de la persona projectista.  
- Projecte del centre de protecció i mesura (data 18.02.2022) juntament amb la declaració responsable de la persona projectista.  
- Projecte del centre de seccionament i derivació (data 18.02.2022) juntament amb la declaració responsable de la persona projectista.  
- Projecte de la línia d'evacuació (data 18.02.2022) juntament amb la declaració responsable de la persona projectista.  
- Separates del projecte.  
- Memòria de compliment dels criteris establits en el DL 14/2020.  
  
- Informe certificat urbanístic municipal relatiu a la compatibilitat del projecte amb el planejament i les ordenances municipals, en els termes previstos en l'article 22 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana  
- Pla de desmantellament de la instal·lació i de restauració del terreny i entorn afectat que inclou la memòria i el pressupost degudament justificat.  
- Garantia econòmica.  
- Permís d'accés i connexió  
- Documentació per a l'acreditació de la capacitat legal, tècnica i economicofinancera del promotor.  
- Documentació acreditativa de la disponibilitat, o compromís de disponibilitat, del 25 % dels terrenys sobre els quals s'emplaçarà la instal·lació.  
Els documents estan referits a la central fotovoltaica en el seu conjunt, incloent-hi tots els equips i instal·lacions necessaris per al seu funcionament i evacuació de l'energia produïda i els terrenys vinculats a aquesta.  
S'ha presentat la documentació cartogràfica del projecte, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià.  
Segon. El Servei Territorial d'Indústria, Energia i Mines d'Alacant ha incoat l'expedient ATALFE/2022/7/03 per a la tramitació conjunta de la planta fotovoltaica i les seues infraestructures d'evacuació pel procediment integrat d'autorització de centrals fotovoltaiques que s'emplaçaran sobre sòl no urbanitzable connectades en alta tensió a xarxes de transport o distribució d'energia elèctrica.  
  
Tercer. Segons l'informe certificat urbanístic municipal de data 10 de desembre de 2021, els grups generadors estan situats en sòl no urbanitzable comú general, que és compatible amb l'ús pretés.  
  
Quart. La sol·licitud de les autoritzacions administratives prèvies i de construcció de la instal·lació té implícita la d'autorització d'implantació en sòl no urbanitzable per a la realització de l'activitat de producció d'energia elèctrica.  
Cinqué. Consta l'acord d'admissió a tràmit del Servei Territorial d'Indústria, Energia i Mines d'Alacant, de data 21 d'abril de 2022, els efectes del que estipula l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
Sisé. Les taxes administratives corresponents han sigut abonades en data 16 de maig de 2022 la justificació d'ingrés de les quals consta en aquest expedient en data 16 de maig de 2022.  
Seté. La sol·licitud ha sigut sotmesa al tràmit d'informació pública durant el termini de 15 dies, establit en l'article 23 del Decret llei 14/2020, mitjançant els anuncis corresponents en el Diari Oficial de la Generalitat Valenciana de data 19 de setembre de 2022 i en el Butlletí Oficial de la Província d'Alacant de data 21 de setembre de 2022 i s'ha remés a l'ajuntament en el terme municipal del qual radicarà la instal·lació perquè s'expose al públic pel mateix període de temps. Així mateix, s'ha posat la documentació a la disposició del públic en general en la seu electrònica de la Generalitat, en el lloc d'internet https://cindi.gva.es/es/web/energia/alacant, en castellà, i https://cindi.gva.es/va/web/energia/alacant, en valencià.  
Consta un certificat de l'exposició al públic de l'Ajuntament de Callosa de Segura (Alacant) des del 22 de setembre de 2022 fins al 15 d'octubre de 2022.  
No s'han presentat al·legacions durant el període d'informació pública ni cap persona física ni jurídica s'ha personat acreditant la condició d'interessada.  
Huité. Durant la instrucció del procediment es van remetre separates a les diferents administracions públiques, organismes o empreses de servei públic o de serveis d'interés general amb béns o drets a càrrec seu afectats per la instal·lació, a fi que en el termini de 15 dies presentaren la seua conformitat o oposició, amb el següent resultat:  
  
- Direcció General de Medi natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica: en data 17 d'octubre de 2022 es rep un informe, amb referència FV\_44/2022 dels diferents serveis afectats (Servei de Caça i Pesca, Servei de Vida Silvestre, Servei de Gestió d'Espais Naturals Protegits i Servei d'Ordenació i Gestió Forestal) de la Subdirecció General de Medi natural i Avaluació Ambiental. En aquest informe s'estableix el següent: La central fotovoltaica no està afectada per terreny forestal; la central fotovoltaica no afecta cap espai de la Xarxa Natura 2000; el tancament perimetral previst per a la instal·lació s'haurà d'ajustar al que es disposa en l'article 3.2.a del Decret 178/2005, de 18 de novembre, del Consell de la Generalitat, pel qual s'estableixen les condicions dels tancaments en el medi natural i dels tancaments cinegètics. El titular aporta un escrit el 3 de març de 2023 en què mostra expressament la seua conformitat amb l'informe.  
  
- Servei de Gestió Territorial de la Direcció General de Política Territorial i Paisatge de la Conselleria de Política Territorial, Obres Públiques i Mobilitat: en data 25 de novembre de 2022 es rep un informe per part d'aquest organisme amb referència 22350\_03023\_R\_FTV, en què s'especifica el següent:  
«D'acord amb la capacitat d'acolliment del territori sobre la totalitat de l'SNUC de Beneixama, la planta solar representa un percentatge ponderat del 0,34 % del total de l'ocupació de l'SNUC.  
La línia d'evacuació és subterrània, amb una longitud total soterrada d'1,310 m, dins de la planta, fins al centre de seccionament i fins al límit de la parcel·la 47, on s'entrega mitjançant un enganxament a línia subterrània que discorre fins a la subestació transformadora de Beneixama, per la qual cosa es considera compatible. Tal com s'ha indicat en l'apartat relatiu a la valoració del risc d'inundació, en el sector afectat per perillositat d'inundació caldrà ajustar-se al que estableix l'article 21 de la normativa del PATRICOVA, a més de situar les arquetes de servei per a la canalització soterrada fora de les zones inundables.  
  
Respecte a les qüestions de la valoració del risc d'inundació i altres afeccions territorials, una part de la parcel·la 20 es troba afectada per perillositat d'inundació n de tipus geomorfològic. L'anàlisi del risc estableix que és mínim, atés que la conca és relativament xicoteta (0,75 km²) i en la possible zona de desguàs del flux no es localitzen instal·lacions de la planta fotovoltaica. Així i tot, es recomana, en la parcel·la 20, el manteniment de vegetació natural i abstindre's de realitzar actuacions que puguen modificar els llits pels quals discorren els fluxos provinents del barranc Roig.  
La planta no té afeccions negatives per pendents, ni afecció a la capacitat agrològica del sòl, ni a la recàrrega d'aqüífers.  
No obstant això, s'hauran de plantejar mesures correctores que incidisquen sobre la infiltració i drenatge de l'aigua, considerant les següents:  
- Es mantindran les condicions d'infiltració amb els canvis de pendents, disposant d'una estratificació en forma de taules del terreny (nivells de topografia) entre zones de plaques solars i zones de pas, realitzades en sentit transversal al pendent que disminuïsquen l'escolament i augmenten la infiltració. És a dir, la disposició de les plaques solars haurà d'acompanyar les corbes de nivell.  
- S'hauran de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració disminuint els escolaments.  
  
- S'hauran de fer les feines del sòl que mantinguen la seua textura esponjosa perquè es facilite la infiltració o, si és el cas, desenvolupar tasques agrícoles com a activitats complementàries.  
- El tancament perimetral de la parcel·la haurà de ser permeable al flux.  
Aquest informe es realitza sense avaluar els efectes acumulatius que pogueren generar altres instal·lacions veïnes o pròximes, l'existència de les quals implicaria una avaluació més precisa a conseqüència dels efectes acumulatius i secundaris que es pogueren derivar per l'àmplia ocupació de superfície generada i que podrien comportar majors repercussions i efectes negatius sobre el territori.»  
I conclou:  
«Per tot el que s'ha exposat, la instal·lació de la planta solar ISF Beneixama i la seua infraestructura d'evacuació es considera compatible, condicionada al compliment del que s'indica en l'apartat de Consideracions finals, quant al risc d'inundabilitat i la resta de condicionants, atenent les determinacions normatives aplicables i les cartografies oficials d'ordenació del territori.»  
El titular aporta un escrit el 3 de març de 2023, en què mostra expressament la seua conformitat amb l'informe.  
- Servei d'Infraestructura Verda i Paisatge de la Direcció General de Política Territorial i Paisatge de la Conselleria de Política Territorial, Obres Públiques i Mobilitat: en data 27 de febrer de 2023 es rep un informe, amb referència EP 2022/555, en el qual s'indica que:  
  
«Compliment criteris generals article 8 del Decret llei  
En relació amb el grau d'adaptació als criteris generals de l'article 8.3 en matèria d'infraestructura verda i paisatge, s'indica que, independentment de les consideracions dels apartats que a continuació es desenvoluparan en aquest informe, l'alternativa seleccionada no té afeccions sobre la infraestructura verda regional, excepte una porció molt xicoteta que estaria afectada per perillositat geomorfològica, on no s'instal·laran panells. Quant a la IV, el municipi de Beneixama no compta amb definició de la infraestructura verda a escala municipal.  
  
Quant al paisatge, per a poder analitzar correctament que es garanteixen els valors paisatgístics del territori, es requereix l'elaboració d'un instrument de paisatge que s'adjunte al projecte de la instal·lació de planta solar, en el qual hauran de recollir-se les mesures que es proposen a partir de les conclusions d'aquest instrument.  
Compliment criteris article 10 del Decret llei  
a. Respecte als valors, processos i servei de la infraestructura verda del territori (art. 10.1.a)  
La planta no afecta un corredor terrestre ni fluvial, tampoc afecta un terreny forestal estratègic o zones amb protecció mediambiental. Sí que s'afecta mínimament una zona amb el risc d'inundabilitat geomorfològica. A priori, la planta respectaria els valors i processos de la IV.  
b. Distància a recursos paisatgístics de primer ordre: BIC, BRL, monuments naturals i paisatges protegits (art. 10.1.b)  
La planta dista més de 500 metres de recursos paisatgístics de primer ordre. La planta compleix el criteri.  
c. Adaptació a la morfologia del territori i als elements naturals d'interés (art. 10.1.h)  
A partir de l'anàlisi que a continuació es realitza sobre el disseny de la planta, podria ser necessari que s'hagen de realitzar certs ajustos o modificacions de disseny i distribució i que es prenguen algunes mesures addicionals que milloren la integració i la implantació d'aquest en el territori. S'analitzarà en els apartats següents.  
Anàlisi del projecte i de l'estudi d'integració paisatgística  
1. Infraestructura verda  
L'alternativa seleccionada no té afeccions sobre la infraestructura verda regional, excepte per una porció molt xicoteta que estaria afectada per perillositat geomorfològica. Quant a la IV, el municipi de Beneixama no té definició de la infraestructura verda a escala municipal. No existeix cap instrument de paisatge en tramitació en l'àmbit de l'actuació que estudie la IV a escala local.  
  
  
2. Estudi d'integració paisatgística  
De conformitat amb el que s'estableix en l'article 6 del TRLOTUP, el paisatge condicionarà la implantació d'usos, activitats i infraestructures, mitjançant la incorporació en els seus plans i projectes de condicionants, criteris o instruments de paisatge.  
En aquest cas, s'aporta l'Estudi d'integració paisatgística (EIP) de data gener de 2021. L'EIP aportat no conté la documentació completa ajustada a l'annex II del TROLUP. No obstant això, vista la naturalesa de l'actuació pretesa, aquest servei realitzarà l'anàlisi, amb les eines i la documentació disponibles.  
2.1. Àmbit d'estudi i conca visual  
L'àmbit d'estudi adoptat fins a 3.000 m de distància es considera suficient i adequat.  
2.2. Valoració del paisatge i fragilitat  
La valoració del paisatge requereix la realització d'un procés específic de participació que ha de realitzar-se des de l'origen de l'elaboració de l'estudi d'integració paisatgística, atés que, d'acord amb el que s'estableix en l'annex I, 4t.b) del TRLOTUP, es considerarà tant la valoració pels tècnics especialistes (C) com l'opinió del públic interessat (P). No s'ha justificat la valoració del paisatge.  
2.3. Unitats de paisatge  
S'han definit 3 unitats de paisatge (UP). La planta se situaria sobre la UP Agrícola de secà i pastures, de qualitat paisatgística ALTA, i valor ambiental ALT.  
2.4. Recursos paisatgístics  
S'aporta identificació i valoració dels RRPP en l'àmbit. No es detecten afeccions rellevants.  
2.5. Relació de l'actuació amb altres plans, estudis i projectes  
- Planejament municipal vigent. Les Normes subsidiàries de Beneixama, aprovades per la CTU 19.02.1993, classifiquen el sòl on se situaria la planta com a sòl no urbanitzable comú.  
- Sinergies: la planta s'intercala entre les illes de panells solars fotovoltaics d'una altra planta solar ja implantada en el lloc. La disposició de la nova planta solar, distribuïda en 4 illes, de xicotetes dimensions, es considera que generarà un efecte acumulatiu assumible.  
2.6. Valoració de la integració paisatgística. Disseny de la instal·lació.  
S'ha d'analitzar la capacitat o fragilitat del paisatge de l'entorn de l'actuació per a acomodar els canvis que aquesta produïsca en aquest i sense que aquest perda el seu valor o caràcter paisatgístic. S'hauran de prendre les MIP oportunes que s'analitzen en apartats següents d'aquest informe.  
2.7. Valoració de la integració visual  
S'han identificat els punts d'observació principals, i s'ha aportat l'estudi de visibilitat de cadascun d'aquests. La planta serà molt visible des de les senderes de muntanya (punt elevat, però poc concorregut), i poc visible des de la carretera CV-81 (punt de visió ràpid, llunyà i molt freqüentat). Des dels nuclis de població pròxims no serà visible.  
  
2.8. Mesures d'integració paisatgística (MIP) i altres ajustos de disseny de la instal·lació  
Les MIP seran fonamentals per a la integració paisatgística d'una instal·lació d'aquestes dimensions sobre el sòl rural; per tant, s'ha de dissenyar la instal·lació de manera que aquesta es dispose respectant els patrons del paisatge existent, i així la substitució del paisatge no siga total.  
La instal·lació consisteix en 4 illes de xicotetes dimensions, distribuïdes de nord a sud, dins de la franja lliure que queda entre els panells ja implantats d'una altra planta solar existent.  
La planta solar ISF Beneixama tindrà afeccions generades per les línies elèctriques d'alta tensió existents que discorren sobre les parcel·les de la instal·lació i per zona afectada per risc d'inundació geomorfològic.  
Segons el plànol de MIP, en les zones d'afecció no s'instal·laran panells i es mantindran les plantacions existents. Així mateix, es mantindran les plantacions existents en el perímetre de les illes de panells, en la cara exterior del tancament. Es representen gràficament en plànols, així mateix, les distàncies de límits al tancament, que serà de 5 m, i del tancament als panells més pròxims, que serà d'altres 5 m. La planta se separa respecte del sòl forestal una distància mínima de 60 m en el punt més desfavorable, cosa que es considera suficient.»  
I conclou:  
«En conclusió amb tot el que s'ha exposat, vista la naturalesa de la instal·lació proposada, amb la documentació aportada, i l'anàlisi realitzada per aquest servei amb les eines disponibles, s'emet un informe favorable en matèria d'infraestructura verda i paisatge, per a la planta solar ISF Beneixama, a Beneixama (Alacant).  
Es recorda que perquè les MIP tinguen una aplicació real i efectiva, aquestes hauran de ser concretes i específiques, i s'hauran de traslladar al corresponent projecte de construcció, de manera detallada, en plànols, memòria i pressupost, tal com s'exigeix en l'apartat j de l'annex II de la LOTUP.»  
El titular aporta un escrit el 3 de març de 2023, en què mostra expressament la seua conformitat amb l'informe i el condicionat rebut per l'esmentat organisme.  
Consten els informes 19514\_03023\_R\_FTV, de data 25 de novembre de 2022, del Servei de Gestió Territorial, i EP 2022/555, de data 27 de febrer de 2023, del Servei d'Infraestructura Verda i Paisatge, favorables i vinculants dels òrgans competents en matèria d'ordenació del territori i paisatge, esmentats anteriorment, establits en l'article 25 del DL 14/2020, en els quals consten els condicionants acceptats pel promotor que s'exposen en el resolc primer.  
  
- Confederació Hidrogràfica del Xúquer: es rep un informe en data 21 d'abril de 2023, amb referència 2022AM0688.  
El promotor presenta un escrit en data 31 d'agost de 2023 en el qual accepta els condicionants establits.  
No s'ha obtingut contestació per part de l'Ajuntament de Beneixama a la consulta de l'article 24.1 del Decret llei 14/2020. Segons l'esmentat article, transcorregut aquest termini sense que hagen contestat, s'entendrà que no existeix cap objecció a les autoritzacions, excepte en els casos en què els informes sol·licitats tinguen caràcter vinculant.  
Els condicionats establits pels informes del Servei d'Infraestructura Verda i Paisatge i del Servei de Gestió Territorial són recollits en el projecte refós rebut en aquest servei territorial en data 1 de juny de 2023, juntament amb la declaració responsable de la persona tècnica competent projectista, de compliment de la normativa d'aplicació, conforme a l'article 53.1.b de la Llei 24/2013, de 26 de desembre, del sector elèctric.  
Nové. Consta en l'expedient el document d'acceptació per part del gestor de la xarxa de distribució, I-DE Redes Eléctricas Inteligentes, SAU, dels projectes de les instal·lacions que seran cedides després de l'execució d'aquestes (centre de seccionament i línia d'alta tensió indicades anteriorment).  
Desé. Així mateix, el promotor ha acreditat la capacitat legal, tècnica i econòmica per a dur a terme el projecte, així com que disposa de manera efectiva de recursos econòmics i financers necessaris per a materialitzar el projecte d'execució sol·licitat. El projecte es finançarà amb recursos propis d'un soci directe de l'empresa sol·licitant. En el cas de canvis en la participació dels socis accionistes de l'empresa promotora, haurà de ser comunicada aquesta circumstància, i se subrogaran en els compromisos adquirits per a justificar aquesta capacitat, i perdent l'autorització administrativa en cas contrari.  
Onzé. El promotor ha justificat que disposa dels terrenys on s'implantarà la instal·lació, així com els acords dels terrenys per on discorren les infraestructures d'evacuació.  
Dotzé. Consta en l'expedient que el promotor ha depositat la garantia econòmica exigida per a l'accés a la xarxa, mitjançant un aval, depositat en data 14 d'abril de 2021, amb número de garantia 803253C353, de 140.000 € (amb número de carta de pagament 5539869240939), per a arribar a la potència instal·lada total sol·licitada, segons la definició de potència instal·lada i quanties vigents en el moment del depòsit de les garanties, així com que la instal·lació té concedit el Permís d'Accés a la xarxa de distribució, atorgat pel gestor d'aquesta xarxa, i-DE Redes Eléctricas Inteligentes, SAU, en data 25 de novembre de 2021.  
  
Es disposa en l'expedient ATVARI/2021/293/03 de la resolució de la cap de Servei Territorial d'Indústria, Energia i Mines d'Alacant per la qual es confirma l'adequada presentació de la garantia (060174E465) constituïda per Promonrg Solar Fotovoltaica 4, SL, per a la tramitació dels procediments d'accés i connexió de la instal·lació de producció d'energia elèctrica de tecnologia solar fotovoltaica de 3.500 kW de potència instal·lada, denominada ISF Beneixama, que se situarà en el terme municipal de Beneixama (Alacant).  
Tretzé. La instal·lació disposa dels permisos d'accés i connexió vigents per a la totalitat de la potència instal·lada, i consten les següents dades en els permisos:  
- Titular: Promonrg Solar Fotovoltaica 4, SL  
- Nom de la instal·lació: ISF Beneixama  
- Tecnologia: fotovoltaica  
- Potència dels grups generadors (kW): 4,423 MW (pic)  
- Potència instal·lada (kW): 3,5 MW  
- Capacitat d'accés concedida (kW): 3,5 MW  
- Punt de connexió definitiu: la línia 5 - La Casilla, de 20 kV, de l'ST Beneixama (20 kV), en el tram de línia comprés entre l'ST Beneixama i el suport número 201635.  
Catorzé. Per tractar-se d'un projecte amb una potència de generació menor o igual a 10MW, en virtut de l'article 33.1 del Decret llei 14/2020, de 7 d'agost, es tramita, des del 23 d'abril de 2022, pel procediment d'urgència d'acord amb la Llei 39/2015, de procediment administratiu comú de les administracions públiques.  
Quinzé. S'ha sol·licitat a l'Ajuntament l'informe preceptiu i no vinculant establit en l'article 30.2 del Decret llei 14/2020, de 7 d'agost. En data 30 de novembre de 2022 es rep aquest informe favorable a l'efecte de l'autorització del Servei Territorial d'Indústria, Energia i Mines d'Alacant, sobre la instal·lació sol·licitada.  
  
Setzé. Que s'ha emés en data 1 de setembre de 2023 la Proposta de resolució del Servei Territorial d'Indústria, Energia i Mines d'Alacant per la qual s'atorga a Promonrg Solar Fotovoltaica 4, SL, l'autorització d'implantació en sòl no urbanitzable, l'autorització administrativa prèvia, l'autorització administrativa de construcció i s'aprova el pla de desmantellament i de restauració del terreny i entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Beneixama (Alacant), de potència instal·lada 3,5 MWn i potència dels mòduls fotovoltaics de 4,423 MWp, denominada ISF Beneixama.  
  
Fonaments de dret  
Primer. La instrucció i resolució del present procediment administratiu correspon a la Generalitat Valenciana, pel fet d'estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració General de l'Estat.  
Segon. Conforme a l'article 53.1 de la Llei 24/2013, de 26 de desembre, del sector elèctric, i l'article 7 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, la construcció de les instal·lacions de producció d'energia elèctrica requereix l'autorització administrativa prèvia i l'autorització administrativa de construcció.  
Tercer. El procediment és l'establit en el capítol II del títol II del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (DL 14/2020), per tractar-se d'una central fotovoltaica que s'implantarà en sòl no urbanitzable, tenint en compte el que s'estableix en l'article 7.3 del Decret 88/2005, de 29 d'abril.  
  
Quart. D'acord amb el que es disposa en l'article 4 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i considerant el que s'estableix en el Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat; en el Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat; i en L'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, vigent en el que no s'opose al Decret 112/2023 i al Decret 126/2023, la resolució del procediment és competència del Servei Territorial d'Indústria, Energia i Mines de la província. Aquesta ordre continua vigent en l'àmbit administratiu en virtut de la disposició transitòria única i la disposició derogatòria del Decret 137 /2023, de 10 d'agost de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme.  
  
Cinqué. D'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució, i si és el cas, la transformació d'energia elèctrica.  
  
Sisé. L'article 216 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, estableix que la Generalitat intervé en l'autorització d'usos i aprofitaments en sòl no urbanitzable, dins dels límits i en les condicions establides en aquest text refós, mitjançant la declaració d'interés comunitari prèvia a la llicència municipal, en concret en el supòsit previst en l'article 211.1, paràgraf d, generació d'energia renovable, excepte en els supòsits previstos en els articles 217, 218 i 219.  
  
Seté. Segons l'epígraf i) de l'article 2 del Decret llei 14/2020, l'autorització d'implantació en sòl no urbanitzable és el pronunciament de l'òrgan competent en matèria d'energia que, conforme a l'informe previ, preceptiu i favorable de l'òrgan competent en matèria d'ordenació del territori i paisatge, autoritza implantar una instal·lació de producció d'energia elèctrica que utilitza energia primària d'origen renovable en unes concretes parcel·les de sòl no urbanitzable i estableix les condicions en què podrà realitzar-se tal implantació. Aquest pronunciament substitueix la intervenció que realitza la Generalitat en el procediment d'autorització d'usos i aprofitaments en sòl no urbanitzable previst en la normativa d'ordenació del territori, urbanisme i paisatge.  
  
Huité. Segons el que indica l'article 25 del Decret llei 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en què l'esmentada autorització no es requerisca d'acord amb la legislació d'ordenació del territori, urbanística i del paisatge.  
  
Nové. De conformitat amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment no constitueix un projecte sotmés a avaluació d'impacte ambiental.  
Desé. D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no podrà ser atorgada si el seu titular no ha obtingut prèviament els permisos d'accés i connexió a les xarxes de transport o distribució corresponents.  
Onzé. De conformitat amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a l'obtenció de l'autorització de la instal·lació, serà un requisit previ indispensable l'obtenció dels permisos d'accés i connexió a les xarxes de transport o distribució corresponents per la totalitat de la potència de la instal·lació, sense perjudici que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés.  
  
Dotzé. D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques la potència instal·lada serà la menor d'entre les dues següents:  
a) la suma de les potències màximes unitàries dels mòduls fotovoltaics que configuren aquesta instal·lació, mesurades en condicions estàndards segons la norma UNE corresponent.  
b) la potència màxima de l'inversor o, si és el cas, la suma de les potències dels inversors que configuren aquesta instal·lació.  
Tretzé. Segons la disposició transitòria cinquena del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, la nova definició de potència instal·lada introduïda mitjançant la disposició final tercera, un, tindrà efectes per a aquelles instal·lacions que, tot i haver iniciat la seua tramitació, encara no hagen obtingut l'autorització d'explotació definitiva.  
  
Catorzé. D'acord amb el que es disposa en l'article 53.4 de la Llei 24/2013, de 26 de desembre, del sector elèctric, l'article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten; tot això, sense perjudici del que es preveu en aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui estiguen exercint l'activitat. En el present aquestes s'han acreditat.  
  
A més, quant a l'acreditació de manera efectiva de recursos econòmics i financers per a materialitzar el projecte en compliment del que s'estableix en l'article 30 del Decret llei 14/2020, de 29 de desembre, el projecte, segons consta en l'expedient, es finançarà amb recursos propis d'un soci directe de l'empresa sol·licitant.  
En el cas de canvis i amb la finalitat que mantinguen el compliment del que s'estableix en el precepte anteriorment indicat, qualsevol variació de la forma de finançament del projecte variació o en la participació dels socis accionistes de l'empresa promotora, hauran de ser comunicades; i en aquest últim cas, haurà de constar la subrogació dels nous socis en els compromisos adquirits per a justificar aquesta capacitat, i serà causa de revocació de l'autorització administrativa en cas contrari, tal com s'indica en les condicions de compliment de la present resolució.  
  
Quinzé. D'acord amb l'apartat 2.A.4) de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
Setzé. Conforme a l'article 53.1.b de la Llei 24/2013, del sector elèctric, per a la sol·licitud de l'autorització administrativa de construcció, el promotor presentarà un projecte d'execució juntament amb una declaració responsable que acredite el compliment de la normativa que li siga aplicable.  
Desseté. Segons el que s'estableix en el capítol III del Decret llei 14/2020, la persona titular de la instal·lació està obligada a desmantellar-la completament i restaurar els terrenys i el seu entorn en finalitzar l'activitat, i haurà de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i entorn afectat al tipus d'interés legal dels diners, considerant una vida útil de la instal·lació de 30 anys. En cap cas aquest import serà inferior al 5 % del pressupost d'execució material del projecte tècnic. Aquesta garantia serà cancel·lada quan la titular de la instal·lació acredite el compliment de les obligacions a les quals aquella està afecta.  
Dihuité. En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions establides en aquest decret llei que afecten la implantació d'instal·lacions per a l'aprofitament de les energies renovables seran aplicable als procediments en tràmit.  
  
Denové. Que consta l'acreditació de la disponibilitat dels terrenys en compliment del que s'estableix en l'article 30 del Decret llei 14/2020. No obstant això, hi ha constància de l'existència d'una càrrega existent en les parcel·les 14, 15, 16, 18 i 20 del polígon 3 del terme municipal de Beneixama sobre l'atorgament de la declaració d'interés comunitari per a la instal·lació d'una planta solar fotovoltaica a Celemin Energy, SL, l'alçament de la qual s'ha sol·licitat davant del Registre de la Propietat de Villena en data 9 de maig de 2023, i que aquest alçament haurà de ser obtingut i justificat davant d'aquest servei territorial amb anterioritat a la sol·licitud per a l'obtenció de l'autorització d'explotació tal com s'estableix en el condicionament d'aquesta resolució.  
Vinté. Que consten en l'expedient administratiu tots els informes preceptius i vinculants en matèria de territori i paisatge, així com la compatibilitat urbanística emesa per l'Ajuntament de Beneixama. I la sol·licitud dels preceptius informes d'acord amb l'article 24 i 30 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
D'acord amb això, complits els requisits i els procediments legals i reglamentaris establits en la legislació vigent aplicable i, en concret, d'acord amb a la Llei 24/2013, de 26 de desembre, del sector elèctric; amb el Reial decret 1955/2000, d'1 de desembre, i amb el Decret llei 14/2020, de 7 d'agost, del Consell, en la redacció vigent en el moment de la sol·licitud, aquest Servei Territorial d'Indústria, Energia i Mines, en l'àmbit de les competències que té atribuïdes, resol:  
  
  
Primer  
Atorgar autorització d'implantació en sòl no urbanitzable en les parcel·les següents per a la realització de l'activitat de producció d'energia elèctrica, atés el sentit favorable dels informes emesos per l'òrgan competent en matèria d'ordenació del territori i paisatge:  
  
Parcel·la 14, 15, 16, 18, 20, 36, 37, 38, 46 i 47 del polígon 3, les referències cadastrals de les qual són: 51577K766866731818IC, 92151W476828857759JE, 41943M696483561043GK, 13896E683630739345RZ, 61446V128746665198AY, 91226D483892377996KK, 86983X340217341997PP, 65784B809968560619NB, 60571I963023308308BN i 27541N956417050408HX, respectivament, en el terme municipal de Beneixama (Alacant).  
Consten els informes 19116\_03049\_R\_FTV castellà, de data 16 de novembre de 2022, del Servei de Gestió Territorial, i EP 2022/191, de data 2 de setembre de 2022, del Servei d'Infraestructura Verda i Paisatge, favorables vinculants dels òrgans competents en matèria d'ordenació del territori i paisatge, establit en l'article 25 del DL 14/2020, en els quals consten els següents condicionants acceptats pel promotor:  
  
En relació amb l'informe del Servei de Gestió Territorial:  
S'hauran de plantejar mesures correctores que incidisquen sobre la infiltració i drenatge de l'aigua, i es consideren les següents:  
- Es mantindran les condicions d'infiltració amb els canvis de pendents, comptant amb una estratificació en forma de taules del terreny (nivells de topografia) entre zones de plaques solars i zones de pas, realitzades en sentit transversal al pendent que disminuïsquen l'escolament i augmenten la infiltració. És a dir, la disposició de les plaques solars haurà d'acompanyar les corbes de nivell sempre que es puga.  
- S'haurà de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració disminuint els escolaments.  
  
- S'hauran de fer feines del sòl que mantinguen la seua textura esponjosa perquè es facilite la infiltració o, si és el cas, desenvolupar tasques agrícoles com a activitats complementàries.  
- El tancament perimetral de la parcel·la haurà de ser permeable al flux.  
En relació amb l'informe del Servei d'Infraestructura Verda i Paisatge:  
- Vista la naturalesa de la instal·lació proposada, amb la documentació aportada, i l'anàlisi realitzada per aquest servei amb les eines disponibles, s'emet informe favorable en matèria d'infraestructura verda i paisatge, per a la planta solar ISF Beneixama, a Beneixama (Alacant).  
  
- Es recorda que perquè les MIP tinguen una aplicació real i efectiva, aquestes hauran de ser concretes i específiques, i s'hauran de traslladar al corresponent projecte de construcció, de manera detallada, en plànols, memòria i pressupost, tal com s'exigeix en l'apartat j de l'annex II de la LOTUP.  
En relació amb l'informe Direcció General de Medi natural i Avaluació Ambiental:  
- El tancament perimetral previst per a la instal·lació s'haurà d'ajustar al que es disposa en l'article 3.2.a del Decret 178/2005, de 18 de novembre, del Consell de la Generalitat, pel qual s'estableixen les condicions dels tancaments en el medi natural i dels tancaments cinegètics.  
  
El període de vigència d'aquesta serà de 30 anys, sense perjudici de les possibles pròrrogues que s'atorguen, prèvia sol·licitud per la titular amb anterioritat a l'acabament de l'esmentat termini, i que estiguen plenament justificades.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació per part de la titular del desmantellament de la instal·lació i de restauració del terreny i entorn afectat.  
De la mateixa manera, en cas de tancament definitiu de la instal·lació, es produirà la caducitat de l'autorització d'implantació en sòl no urbanitzable, la qual cosa s'especificarà en l'autorització del tancament.  
En el plànol que consta en l'annex I es reflecteix la zona delimitada per tancament per a ocupació pels grups convertidors d'energia solar a electricitat, així com les coordenades geogràfiques que la defineixen.  
  
Segon  
Atorgar autorització administrativa prèvia de la instal·lació de producció d'energia elèctrica a partir de fonts renovables que s'indica, i les seues infraestructures d'evacuació de l'energia elèctrica generada:  
Promotor: Promonrg Solar Fotovoltaica 4, SL (CIF: Y51383376)  
Nom instal·lació: ISF Beneixama  
Tecnologia: fotovoltaica  
Grups generadors:  
- Potència total (MWp): 4,423  
- Nre. de mòduls: 8.190  
- Potència unitària (Wp): 540  
- Tipologia: monofacial  
- Sistema de subjecció i ancoratge: sistema de subjecció amb estructures fixes metàl·liques i el tipus de fixació al terreny mitjançant clavament.  
Potència nominal de l'inversor (MW) (màxima): 3,5  
Infraestructures d'evacuació:  
- Línia elèctrica subterrània d'MT 20 kV de simple circuit i conductor Al HEPRZ1 12/20 kV 3x1x150 mm², de 1.050 m de longitud entre l'estació transformadora 1 de 1.900 kVA i el centre de protecció i mesura (CPM), i 250 m del longitud entre l'estació transformadora 2 de 1.600 kVA i el centre de protecció i mesura (CPM), més 10 m subterranis de simple circuit i conductor Al HEPRZ1 12/20 kV 3x1x150 mm², entre el CPM i el centre de seccionament (CS), més 20 m subterranis de simple circuit i conductor Al HEPRZ1 12/20 kV 3x1x240 mm², entre el centre de seccionament (CS) i la línia 5 - La Casilla de 20 kV de l'ST Beneixama (2kV), en el tram de línia comprés entre l'ST Beneixama i el suport núm. 201635, situats en la parcel·la 47 del polígon 3 del terme municipal de Beneixama (Alacant).  
El centre de seccionament i la derivació fins a la línia 5 - La Casilla de 20 kV de l'ST Beneixama són instal·lacions que seran cedides a l'empresa distribuïdora.  
Ubicació:  
- Emplaçament grups generadors: parcel·les 14, 15, 16, 18, 20, 36, 37, 38, 46 i 47 del polígon 3 del terme municipal de Beneixama (Alacant)  
- Emplaçament infraestructura d'evacuació: parcel·la 47 del polígon 3 del terme municipal de Beneixama (Alacant).  
- Emplaçament infraestructura d'evacuació que seran cedides al gestor de la xarxa, i-DE Redes Eléctricas Inteligentes, SAU: parcel·la 47 i 19 del polígon 3 del terme municipal de Beneixama (Alacant).  
Centre geomètric (coordenades UTM) i línia poligonal:  
Coordenades UTM ETRS89 (fus 30): X: 697.376 m E; Y: 4.288.323 m  
Característiques de la central fotovoltaica:  
La central fotovoltaica denominada «ISF Beneixama» de potència màxima total de mòduls fotovoltaics (pic) de 4,423 MWp i de potència nominal d'inversors de 3,5 MW està composta per un camp generador de 8.190 mòduls fotovoltaics de 540 Wp, muntats sobre estructures fixes metàl·liques. Aquests mòduls fotovoltaics es connecten amb 16 inversors de 200 kW i 3 inversors de 105 kW. Això suposa una potència nominal d'inversors de 3,5 MW. Al seu torn, els inversors es connecten amb la part de baixa tensió del transformador per a elevar la tensió i cel·les de mitjana tensió fins a un centre de protecció i mesura prefabricat, situat en la parcel·la 47 del polígon 3 del terme municipal de Beneixama (Alacant).  
D'aquest centre de protecció i mesura partirà la línia elèctrica de 20 kV, amb un tram de 10 m subterranis de simple circuit i conductor Al HEPRZ1 12/20 kV 3x1x150 mm², entre el CPM i el CS, situats en la parcel·la 47 del polígon 3 del terme municipal de Beneixama (Alacant).  
  
D'aquest centre de seccionament partirà la línia elèctrica de 20 kV, amb un tram de 20 m subterranis de simple circuit i conductor Al HEPRZ1 12/20 kV 3x1x240 mm², entre el CS i la línia 5 - La Casilla de 20 kV de l'ST Beneixama (2kV), en el tram de línia comprés entre l'ST Beneixama i el suport número 201635, situats en les parcel·les 47 i 48 del polígon 3 del terme municipal de Beneixama (Alacant).  
  
D'acord amb els projectes i la documentació que consta en l'expedient:  
- Projecte de la planta fotovoltaica (data 30.05.2023) juntament amb declaració responsable de la persona projectista.  
- Projecte del centre de transformació (data 30.05.2023) juntament amb declaració responsable de la persona projectista.  
- Projecte del centre de protecció i mesura (data 30.05.2023) juntament amb declaració responsable de la persona projectista.  
- Projecte del centre de seccionament i derivació (data 18.07.2023) juntament amb declaració responsable de la persona projectista.  
- Projecte de la línia d'evacuació (data 30.05.2023) juntament amb declaració responsable de la persona projectista.  
Pressupost global de la instal·lació: 1.629.225,64 € (un milió sis-cents vint-i-nou mil dos-cents vint-i-cinc amb seixanta-quatre euros).  
  
En l'annex II es reflecteix la disposició dels mòduls fotovoltaics, així com la infraestructura d'evacuació.  
Forma part de la infraestructura d'evacuació de la planta el centre de seccionament i la derivació fins a la línia de l'empresa distribuïdora que estableix connexió amb la línia 5 - La Casilla de 20 kV de l'ST Beneixama. No obstant això, després de l'execució de l'obra, després d'emetre el corresponent certificat final d'obra, abans de l'autorització d'explotació, està prevista la cessió de l'esmentat centre de seccionament i la derivació a favor de la distribuïdora, I-DE Redes Eléctricas Inteligentes, SAU, de manera que aquesta part de la infraestructura d'evacuació estaria a nom de la distribuïdora en la realització de posada en marxa de la instal·lació.  
La present autorització s'atorga condicionada al compliment de les determinacions reflectides en els diferents informes emesos i que han sigut acceptats pel promotor de la instal·lació i que succintament han sigut indicats anteriorment en els antecedents.  
De conformitat amb el segon paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica, que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públics com privats, que ha d'obtindre la part titular, d'acord amb altres disposicions que resulten aplicables, i especialment les relatives a l'ordenació del territori i al medi ambient. En tot cas, aquesta autorització s'emet sense perjudici de tercers, i deixant fora de perill els drets particulars.  
  
La persona titular de la present autorització tindrà els drets, deures i obligacions recollits en el títol IV de la Llei 24/2013, de 26 de desembre, del sector elèctric, i el seu desplegament reglamentari, i en particular els establits en els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la titular haurà d'observar els preceptes, mesures i condicions que s'establisquen en la legislació aplicable a cada moment a l'activitat de producció d'energia elèctrica.  
Les instal·lacions de producció d'energia elèctrica autoritzades hauran d'inscriure's en el Registre administratiu d'instal·lacions de producció d'energia elèctrica, prèvia acreditació del compliment dels requisits i conforme al procediment establit reglamentàriament.  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
Aquesta autorització s'emet sense perjudici de tercers, i garantint els drets particulars.  
  
Tercer  
Atorgar a la persona peticionària autorització administrativa de construcció de la instal·lació de producció d'energia elèctrica a partir de fonts renovables i les seues infraestructures d'evacuació de l'energia elèctrica generada que disposa d'autorització prèvia per la present resolució, respecte al projecte:  
- Projecte de la planta fotovoltaica.  
- Projecte del centre de transformació.  
- Projecte del centre de protecció i mesura.  
- Projecte de la línia d'evacuació.  
- Projecte del centre de seccionament i derivació.  
En l'execució del projecte es tindran en compte les condicions establides en els informes de les diferents administracions públiques, organismes o, si és el cas, empreses de servei públic o de serveis d'interés econòmic general amb béns o drets al seu càrrec afectats per la instal·lació. A més, específicament, s'haurà de complir les següents:  
  
1. Les instal·lacions hauran d'executar-se segons els projectes presentats, els seus annexos, si és el cas, i amb els condicionats tècnics establits per les administracions públiques, organismes i empreses de servei públic o d'interés general afectats per les presents instal·lacions i que han sigut acceptats pel sol·licitant. En cas que per a això siga necessari introduir modificacions en la instal·lació respecte de la documentació presentada, la persona titular de la present autorització haurà de sol·licitar a aquest òrgan la corresponent autorització prèviament a la seua execució, llevat que es tracte de modificacions no substancials.  
  
2. Les instal·lacions a executar compliran, en tot cas, el que s'estableix en el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
3. La central elèctrica objecte d'aquesta resolució, d'acord amb la potència instal·lada d'aquesta, haurà de complir les prescripcions tècniques i equipament que sobre aquest tema estableix l'article 7 del Reial decret 413/2014, de 6 de juny, i altra normativa de desplegament, sobre requisits de resposta davant de buits de tensió, adscripció a un centre de control de generació, telemesura en temps real i resta d'obligacions establides per la regulació del sector elèctric per al tipus d'instal·lacions en què s'enquadren aquestes.  
4. Condicionat al pagament de l'impost sobre transmissions patrimonials oneroses i actes jurídics documentats, davant de l'Agència Tributària Valenciana, en relació amb el contracte subscrit per a la disponibilitat dels terrenys, que haurà de presentar-se en aquest servei territorial en el termini d'1 mes des de la notificació d'aquesta resolució.  
5. Condicionat a l'alçament de la càrrega existent en les parcel·les 14, 15, 16, 18 i 20 del polígon 3 del terme municipal de Beneixama sobre l'atorgament de la declaració d'interés comunitari per a la instal·lació d'una planta solar fotovoltaica a Celemin Energy, SL, que haurà de ser obtingut i justificat davant d'aquest servei territorial amb anterioritat a la sol·licitud per a l'obtenció de l'autorització d'explotació.  
6. D'acord amb l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no serà superior a dotze (12) mesos, el qual es comptarà des de l'endemà de la notificació de la present resolució. No obstant això, amb anterioritat a la seua finalització, podrà sol·licitar-se'n una ampliació concreta mitjançant sol·licitud motivada davant d'aquest òrgan, i s'adjuntarà a aquest efecte la documentació justificativa de la demora i del cronograma de treballs previstos per al nou termini sol·licitat.  
Les pròrrogues de dates o ampliacions de terminis s'atorgaran quan estiguen degudament motivats tant els retards produïts, sempre que no siguen imputables a la persona titular de l'autorització, com les noves dates o terminis que se sol·liciten, i no es perjudique tercers.  
En cap cas podran atorgar-se pròrrogues o ampliacions de termini que vagen més enllà de les dates de caducitat dels permisos d'accés i connexió a la xarxa, de les declaracions o informes d'impacte ambiental per a l'inici de les obres o imposades per actes de selecció en els diferents procediments en concurrència competitiva establits en la regulació del sector elèctric.  
Tampoc caldrà atorgar-les quan la part peticionària pretenga demorar la presentació del projecte tècnic o l'execució i posada en marxa d'aquest per no haver disposat o mantingut la capacitat economicofinancera exigida per a la seua realització o l'entrada en funcionament de la instal·lació es considere que no ha d'ajornar-se per afectar la garantia de subministrament, les necessitats de les persones consumidores o el correcte funcionament del sistema elèctric.  
Tenint en compte que s'ha acreditat la disposició de manera efectiva de recursos econòmics i financers necessaris per a materialitzar el projecte d'execució mitjançant compromís aprovat per l'òrgan d'administració/govern de l'empresa, qualsevol canvi en relació als membres o socis directes o indirectes de la mercantil haurà de ser comunicada a aquest òrgan substantiu en el termini màxim de 10 dies des que es produïsca la variació, i haurà de constar en aquesta comunicació que els nous socis s'han subrogat en les obligacions i compromisos de l'anterior titular, ja que d'una altra manera no es complirà el que s'estableix en l'article 30.1 del Decret llei 14/2020, i podrà ser causa de revocació de la resolució.  
La caducitat dels permisos d'accés i connexió a la xarxa suposarà la caducitat de les autoritzacions administratives previstes en la legislació del sector elèctric que hagen sigut atorgades, i la necessitat d'obtindre'n altres noves per a les mateixes instal·lacions, sense perjudici que puguen convalidar-se uns certs tràmits, les quals només podran tornar a ser atorgades després de l'obtenció dels nous permisos d'accés i connexió per part dels agents gestors i titulars, respectivament, de les xarxes.  
  
Les autoritzacions administratives caducaran quan ho facen les habilitacions de qualsevol tipus o denominació vinculades a l'ocupació del sòl o edificacions.  
En tot cas, s'haurà de complir el termini establit per a l'acreditació de l'obtenció de l'autorització d'explotació definitiva establit en l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
7. La titular de la present resolució estarà obligada a comunicar a aquest òrgan, per registre electrònic, amb l'adequada diligència, les incidències dignes d'esment que es produïsquen durant l'execució.  
8. La titular de la present resolució haurà de complir els deures i obligacions derivats de la legislació de prevenció de riscos laborals vigent durant la construcció.  
9. Sense perjudici del que preveu l'article 12.4 del Decret 88/2005, de 29 d'abril, personal tècnic en la matèria adscrit a aquest servei territorial o a la direcció general amb competències en matèria d'energia podran realitzar les comprovacions i les proves que consideren necessàries durant les obres i, quan finalitzen aquestes, en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
  
10. Finalitzades les obres de construcció de les instal·lacions, la titular, en el termini màxim de deu dies hàbils, sol·licitarà l'autorització d'explotació provisional per a proves conforme al Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i en els termes establits en l'article 12 del Decret 88/2005, de 29 d'abril.  
11. A aquesta sol·licitud s'adjuntaran els certificats de direcció i final d'obra, subscrits per una persona facultativa competent, en què s'acreditarà que són conformes als reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a la present autorització administrativa prèvia i de construcció. Quan els esmentats certificats de direcció i final d'obra no estiguen visats pel corresponent col·legi professional, s'acompanyaran de l'oportuna declaració responsable conforme al que s'indica en la Resolució de 22 d'octubre de 2010, de la Direcció General d'Energia, publicada en el DOGV número 6389, de data 3 de novembre de 2010.  
12. Igualment s'adjuntarà la documentació requerida conforme a l'ITC-LAT 04 del Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió; l'ITC RAT-22 del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Així mateix, es presentarà la cartografia de la instal·lació efectivament executada, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià i segons el format establit per l'òrgan substantiu.  
Les persones titulars de la present autorització podran sol·licitar l'autorització d'explotació per fases. Per a això, en la sol·licitud es justificarà aquest fet, delimitant els elements del projecte original dels quals se sol·licita la posada en servei; s'adjuntarà el certificat d'obra parcial corresponent a aquesta fase, juntament amb la documentació tècnica corresponent a aquesta, i serà igualment aplicable el que s'indica en el paràgraf anterior.  
13. La persona titular té l'obligació de constituir una garantia econòmica per al compliment de l'obligació de desmantellament de la instal·lació i restauració dels terrenys i el seu entorn, per un import de 368.591,62 € (tres-cents seixanta-huit mil cinc-cents noranta-un amb seixanta-dos euros), i haurà d'acreditar-se la seua deguda constitució (aportant la carta de pagament corresponent) amb la sol·licitud d'autorització d'explotació provisional de la instal·lació, que és requisit indispensable per a poder atorgar-se aquesta. La garantia haurà de depositar-se en l'Agència Tributària Valenciana, de la qual serà beneficiari aquest Servei Territorial d'Indústria, Energia i Mines, i hauran de constar les dades de la instal·lació (nom de la instal·lació, potència instal·lada, municipis on se situen els grups generadors) i es depositarà per al compliment de l'obligació de desmantellament de la instal·lació i restauració dels terrenys i el seu entorn.  
Aquesta garantia serà cancel·lada quan la titular de la instal·lació acredite el compliment de les obligacions a les quals aquella està vinculada.  
14. L'autorització d'explotació provisional no podrà concedir-se si les instal·lacions de connexió a la xarxa de distribució o transport no es troben finalitzades i sol·licitada l'autorització d'explotació, de manera que l'entrada en servei de la central elèctrica puga ser efectiva.  
  
15. Una vegada obtinguda l'autorització d'explotació provisional, la titular sol·licitarà la inscripció prèvia en el registre administratiu d'instal·lacions de producció d'energia elèctrica, adjuntant la documentació pertinent segons l'article 39 del Reial decret 413/2014, de 6 de juny. Es tindrà en compte el que indica l'article 41 quant a la caducitat i cancel·lació d'aquesta inscripció.  
De conformitat amb el que s'indica en article 39.6 de l'esmentat Reial decret 413/2014, la inscripció de la instal·lació en el registre d'instal·lacions de producció d'energia elèctrica amb caràcter previ permetrà el funcionament en proves d'aquesta.   
16. Finalitzades les proves de les instal·lacions amb resultat favorable, la titular, en el termini màxim de deu dies hàbils sol·licitarà l'autorització d'explotació definitiva conforme al Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i segons el Decret 88/2005, de 29 d'abril. S'adjuntaran els certificats pertinents segons el que s'indica en anteriors punts.  
17. Una vegada obtinguda l'autorització d'explotació definitiva, la titular sol·licitarà la inscripció definitiva en el Registre administratiu d'instal·lacions de producció d'energia elèctrica, adjuntant la documentació pertinent segons l'article 40 del Reial decret 413/2014, de 6 de juny.  
18. No sol·licitar les autoritzacions d'explotació dins del termini suposarà la caducitat de les autoritzacions concedides.  
19. El titular d'instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions, o pel tancament definitiu de la instal·lació. Haurà d'obtindre autorització de tancament definitiu de la instal·lació, conforme al que s'indica en l'article 53.5 de la Llei 24/2013, de 26 de desembre, del sector elèctric, així com per al tancament temporal.  
20. S'informa que la transmissió o canvi de titularitat, modificacions substancials de la instal·lació i el tancament temporal o definitiu de la instal·lació autoritzada per la present resolució requereixen autorització administrativa prèvia conforme al que s'estableix en el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no podran transmetre's les autoritzacions concedides mentre la central no es trobe completament executada i haja obtingut l'autorització d'explotació.  
21. Tal com s'indica en l'article 38 del D-L 14/2020, la concessió de la llicència urbanística municipal obligarà la persona titular o propietària de la instal·lació, sense perjudici de l'exacció dels tributs que legalment corresponga per la prestació del servei municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir els restants compromisos assumits i determinats en la corresponent llicència.  
  
El respectiu cànon d'ús i aprofitament l'establirà l'ajuntament en la corresponent llicència, per quantia equivalent al 2 % dels costos estimats de les obres d'edificació i de les obres necessàries per a la implantació de la instal·lació, i el pressupost d'execució material del total de la instal·lació ascendirà a 1.628.982,82 € (un milió sis-cents vint-i-huit mil nou-cents huitanta-dos amb huitanta-dos euros). El cànon es reportarà d'una sola vegada en ocasió de l'atorgament de la llicència urbanística, i l'ajuntament podrà acordar, a sol·licitud de l'interessat, el fraccionament o ajornament del pagament, sempre dins del termini de vigència concedit. L'atorgament de pròrroga del termini no comportarà un nou cànon urbanístic.  
  
L'ajuntament podrà acordar la reducció fins a un 50 % quan la instal·lació siga susceptible de crear ocupació de manera significativa, en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per aquest concepte s'integraran en el patrimoni municipal del sòl.  
22. Segons el que s'estableix en l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servei, caducaran quan, per causes imputables a la titular de la instal·lació diferents del tancament temporal, cesse l'abocament d'energia a la xarxa per un període superior a tres anys.  
23. Quant al finançament del projecte, qualsevol variació de la forma de finançament del projecte o en la participació dels socis accionistes de l'empresa promotora hauran de ser comunicades a aquest òrgan en el termini de 10 dies des de la seua modificació, i serà causa de revocació de l'autorització administrativa en cas contrari.  
  
Quart  
Aprovar, en atenció a l'informe favorable emés pel Servei d'Infraestructura Verda i Paisatge, de data 27 de febrer de 2023, el pla de desmantellament de la instal·lació i de restauració del terreny i entorn afectat, el pressupost del qual ascendeix a 141.202,91 € (cent quaranta-un mil dos-cents dos amb noranta-un euros) i amb l'abast següent:  
  
La metodologia que se seguirà per al desmantellament de les instal·lacions de la planta solar és la següent:  
- a) S'identificaran les diferents fases de desmantellament i restauració.  
- b) Posteriorment, es defineixen les feines específiques de cada àrea justificant-se i valorant-se econòmicament els mesuraments realitzats.  
- c) A continuació, es desenvolupa el pla de restauració, amb la valoració econòmica d'aquesta.  
- d) Finalment, es quantifica i es valoren els residus generats en els treballs de desmantellament.  
Considerant totes les instal·lacions i infraestructures pertanyents al projecte, es diferencien les següents fases:  
Fase 1: Desmantellament de les instal·lacions del projecte (en acabar la concessió administrativa)  
- Desmantellament dels panells solars, els centres de transformació i el clos perimetral  
- Retirada del cablejat subterrani i aeri i restauració de les rases de la línia  
Fase 2: Recuperació del sòl ocupat (al mes d'acabar els treballs de desmantellament)  
- Restitució del sòl  
- Feines de revegetació  
Fase 3: Reciclatge de materials i gestió de residus (durant el procés de desmantellament com a procés paral·lel).  
La persona titular constituirà la garantia econòmica que es detalla en l'autorització de construcció prèviament a la sol·licitud d'autorització d'explotació provisional, segons el que indica el D-L 14/2020.  
  
Cinqué  
De conformitat amb el que es disposa en l'article 31 del D-L 14/2020, s'ordena:  
- La publicació de la present resolució en el Diari Oficial de la Generalitat Valenciana i en el Butlletí Oficial de la Província d'Alacant, significant-se que la seua publicació es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució a les persones titulars desconegudes o amb domicili ignorat o a aquells en què, intentada la notificació, no s'haja pogut efectuar.  
- La publicació en el lloc d'internet de la Conselleria d'Economia Sostenible, Sectors Productius, Comerç i Treball, en l'apartat d'Energia i mines (https://cindi.gva.es/es/web/energia/alacant, en castellà i https://cindi.gva.es/va/web/energia/alacant, en valencià.  
- La notificació/comunicació de la present resolució a la titular i a totes les administracions públiques o organismes i empreses de serveis públics o serveis d'interés general que han intervingut, o havien d'haver intervingut en el procediment d'autorització; les que han emés, o havien d'haver emés, condicionat tècnic al projecte d'execució, així com als restants interessats en l'expedient.  
Les autoritzacions concedides seran traslladades a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
De conformitat amb el segon paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públics com privats, que haja d'obtindre el sol·licitant per a l'execució i posada en marxa de la instal·lació a la qual es refereix la present resolució, d'acord amb altres disposicions que resulten aplicables, i especialment les relatives a l'ordenació del territori i al medi ambient. En tot cas, aquesta autorització s'emet sense perjudici de tercers, i garantint els drets particulars.  
  
Serà causa de revocació d'aquesta resolució, previ tràmit de l'oportú procediment, l'incompliment o inobservança de les condicions expressades en aquesta, la variació substancial de les característiques descrites en la documentació presentada o l'incompliment o no manteniment dels pressupostos o requisits essencials o indispensables, legals o reglamentaris, que han sigut tinguts en compte per al seu atorgament, així com qualsevol altra causa que degudament i motivadament ho justifique. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en aquesta resolució.  
Contra aquesta resolució, que no posa fi a la via administrativa, es pot interposar un recurs d'alçada davant de la Direcció General d'Energia i Mines en el termini d'un mes, comptat a partir de l'endemà de la notificació d'aquesta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
Alacant, 1 de setembre de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.